open-index/open-wikipedia-markdown huggingface dataset:
אבא פגום

ממוזער|סטיקר של אבא פגום

**אבא פגום** הוא שמו של עמוד פייסבוק הומוריסטי, שהגיע ל-320,000 עוקבים (נכון לדצמבר 2025) לעמוד ישנה גם קבוצת אבות סגורה לגברים בלבד, בשם "אבא פגום - שורדים ביחד", ולה 136 אלף חברים. העמוד והקבוצה נוצרו על ידי הצלם ואיש התוכן סער בן הרוש, לשם שיתוף בחוויות הקשורות לגידול ילדים. הקבוצה הסגורה מספקת תמיכה לאבות, מקדמת פרויקטים חברתיים ומקיימת מפגשים בין חבריה.

## אבא פגום
בן הרוש פתח את העמוד "אבא פגום" ב-2 בינואר 2016, לאחר הולדת בתו הבכורה. העמוד איגד סטטוסים הומוריסטיים של כותבים מרחבי הרשת וכן של סער עצמו. העמוד זכה לשיתופים רבים ובתוך שנה צבר כ-100 אלף עוקבים. כמו כן, הפוסטים בעמוד זכו ליחס אינטראקציות גבוה. ב-1 באוגוסט 2018 נכנס אבא פגום למדד המותגים של העיתון "גלובס".

ב-14 באוגוסט פורסם שהעמוד הצטרף לפרויקט "**החזית**" של הצנרת וגיא לרר, פרויקט שבא לתקן עוולות גדולות במדינה.

באוקטובר 2018 העמוד קידם את קמפיין "**#כבר_קבעת?**" במסגרת חודש המודעות לסרטן השד. במהלך החודש נצבע הלוגו של העמוד בוורוד ונעשו פעילויות נוספות כדי לקדם את המודעות בנושא.

## אבא פגום - שורדים ביחד
בינואר 2017 פתח סער קבוצת פייסבוק סגורה לגברים בלבד, בשם "**אבא פגום - שורדים ביחד**". הקבוצה נועדה לתת מקום לאבות לפרוק את אשר על לבם, לצחוק, לייעץ, לבקש עזרה ולהכיר זה את זה. הקבוצה הפכה לקהילה של ממש, בעלת חוקים, לוגו, סלנג ומנהגים ייחודיים. המנהג הידוע מכולם הוא השארת "משהו טוב" ופתק חיובי על כלי רכב של חברי קבוצה אחרים המעוטרים במדבקת הקבוצה. בהמשך הלוגו הופיע על מוצרים נוספים דוגמת חולצות.

הקהילה חרתה על דגלה את ערך העזרה והתרומה. מאז היווסדה אספו חברי הקהילה מימון המונים לילדים חולים, שיפצו דירות של קשישים, עזרו למשפחות קשות יום בתרומה של מצרכים ומוצרים שונים, הקימו מערך "פוסטים אנונימיים" המאפשר לכל חבר לפרוק את אשר על ליבו ללא הצורך להזדהות, תמכו באבות בקשיים נפשיים, ביקרו מספר רב של פעמים בבתי חולים כדי לשמח ילדים חולים ועוד. נוסף לבן הרוש, לקבוצה 14 אדמינים אשר מנהלים את הקהילה בהתנדבות.

לקבוצה יש מספר רב של חברים מכל רחבי העולם. באמצע 2018 נפתחה רשמית השלוחה האמריקאית בלוס אנג'לס.

גם קבוצה זו הייתה פעילה בקמפיין "#כבר_קבעת?" המקדם מודעות לדרכים לגילוי מוקדם של סרטן השד ובקמפיין "#נקודת_יציאה" נגד אלימות כלפי נשים.

בינואר 2019 ערכה הקבוצה שיתוף פעולה עם תחנת הרדיו גלגלצ ועם הזמר מוקי ויחד הם עיבדו גרסה חדשה לשיר "לא רוצה להתבגר", אותו שר מוקי.

בעונה החמישית של תוכנית "סברי מרנן" הוקדש פרק לאבא פגום אשר שודר באוגוסט 2019, וכלל הופעת אורח של בן הרוש.

## קישורים חיצוניים

* אבא פגום - שורדים ביחד, הקבוצה הסגורה
* 
* כתבה בחדשות השבת של '''כאן תאגיד השידור''', ערוץ 11
* כתבה על ה"פגומולדת" שנה ב'''לפני החדשות''' של רשת, ערוץ 13
* 
* 
* 
* "אל תתבייש כולנו כאלה", בלייזר
* סער בן הרוש מתארח בתוכנית שי בשידור, ערוץ 10
* 
* מה עומד מאחורי הדף 'אבא פגום'?, ניוז חיפה והקריות
* אבא פגום: תכירו את סער בן הרוש, האיש מאחורי קבוצת הפייסבוק , הלידרים
* "אבא פגום עושה עליה" בעיתון האמריקאי "שבוע ישראלי", 20 ביוני 2018
* ראיון בנוגע לקמפיין '''#כבר_קבעת''' בתוכנית שיחת היום ברשת 13, עם לוסי אהריש
* 
* ביצוע השיר "לא רוצה להתבגר" בגרסת "אבא פגום" בתוכנית "מדינה בדרך" עם הדר מרקס

## הערות שוליים

קטגוריה:קבוצות פייסבוק בישראל
קטגוריה:אבהות
שנות ה-90 של המאה ה-8

**שנות ה-90 של המאה ה-8** היו העשור העשירי והאחרון של המאה ה-8, החלו ב־1 בינואר 790 והסתיימו ב־31 בדצמבר 799.

## אירועים בולטים בעולם

### מלחמה ופוליטיקה
#### מלחמות
* 791 – אלפונסו השני, מלך אסטוריאס הצליח להרחיב את השטחים בשליטתו דרומית לנהר דורו.
* 792 – חישאם הראשון, אמיר קורדובה הכריז על ג'יהאד. לצבא שלו הגיעו מוסלמים אפילו מסוריה. הוא הצליח לכבוש מחדש את נרבון אך נעצר בפאתי קרקסון.
* 8 ביוני 793 – הפשיטה המתועדת הראשונה של ויקינגים, על מנזר באי האנגלי לינדספרן, מתחילה את עידן התפשטות הוויקינגים באירופה
* 794 – ניצחון חשוב לממלכת אסטוריאס נגד המורים.
* 799 – הוויקינגים מתחילים להתקיף את אזור צרפת של ימינו

#### סכסוכים לאומיים ואזוריים
#### אירועים פוליטיים משמעותיים
* 795 – קארל הגדול הקים מארקה ספניקה כממלכת גבול בין ממלכתו לבין אל-אנדלוס המוסלמית.
* 796 – אל חאקאם הראשון התחיל את כהונתו כאמיר קורדובה.
* 797 – קרל הגדול שלח משלחת לבגדאד בירת העבאסים.
* 1 באפריל 799 – אחרי מחלתה הקשה, מופיעה אירינה, קיסרית האימפריה הביזנטית, במצעד ומכתירה עצמה בתואר בזילאוס
* 29 בנובמבר 799 – האפיפיור לאו השלישי חוזר לרומא לאחר שקיבל את הגנתו של קרל הגדול
* פברואר 799 – אירינה, קיסרית האימפריה הביזנטית, נופלת למשכב. סטאורקיוס, הסריס שלה ויד ימינה, מנסה להשתלט על השלטון
* 799 – נזיר ירושלמי הגיע לקרל הגדול עם מתנות וברכות מהעבאסים בבגדאד
* 799 – סינוד באאכן מכריז על האמונה באדופציוניזם ככפירה
* סתיו 799 – האווארים מתקוממים נגד הפרנקים, הפרנקים כובשים את הקרואטים ומרכזים כוחות גם נגד המוסלמים באזור האיים הבלאריים
* 799 – בספטמבר שוטח לאו השלישי את טענותיו נגד מתנגדיו ומבקשי נפשו בפני הרייכסטג ובנובמבר (ר' למעלה) חוזר לרומא תוך גיבוי מקרל הגדול.

## כלכלה

## אסונות

## התנקשויות, חיסולים, וניסיונות התנקשות

* 25 באפריל 799 – התנקשות כושלת בחייו של האפיפיור לאו השלישי. האפיפיור בורח מרומא ומגיע לחצר קרל הגדול

## מדע וטכנולוגיה

* 796 – מתחילים להופיע ספרים בכתב קרולינגי, הכתב התקני הכלל-אירופאי הראשון ללטינית
* 799 – שימוש ראשון בנייר באימפריה העבאסית

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
שנות ה-80 של המאה ה-8

**שנות ה-80 של המאה ה-8** היו העשור התשיעי של המאה ה-8, החלו ב־1 בינואר 780 והסתיימו ב־31 בדצמבר 789.

## אירועים בולטים בעולם

### מלחמה ופוליטיקה
#### מלחמות
#### סכסוכים לאומיים ואזוריים
* 781 - תחילת המרד נגד המורים בסרגוסה. המרד נמשך 100 שנים.

#### אירועים פוליטיים משמעותיים
* 14 בספטמבר 786 - הארון אל-ראשיד הופך לח'ליף של בית עבאס עם מות אחיו, אל-האדי
* 24 בספטמבר 787 - מתכנסת ועידת ניקיאה השנייה
* 788 - הקמת אימפריה אידריסית במרוקו.
 
## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
* 785 - תחילת בניית המסגד הגדול של קורדובה על בסיס כנסייה שהייתה קיימת במקום.

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
שנות ה-60 של המאה ה-8

**שנות ה-60 של המאה ה-8** היו העשור השביעי של המאה ה-8, החלו ב-1 בינואר 760 והסתיימו ב-31 בדצמבר 769.

## אירועים בולטים בעולם

### מלחמה ופוליטיקה
#### מלחמות
#### סכסוכים לאומיים ואזוריים
* 25 בספטמבר 762 – מרד של קבוצה מתוך השיעים בראשות מוחמד אל נפס אל זכייה, נגד הח'ליפות העבאסית פורץ באזור חג'אז ודרום עיראק
* 763 – עבד א-רחמן הראשון הצליח להתגבר על המרד הפנימי נגד שלטונו שאורגן על ידי בית עבאס.
* 768 – תחילת המרד הגדול של הברברים נגד שלטונו של עבד א-רחמן הראשון. המרד נמשך 9 שנים.

#### אירועים פוליטיים משמעותיים
* 762 – הקמת בגדאד על ידי בית עבאס ומעבר בירת הממלכה לעיר החדשה.
* 764 – מאוריציו גאלבאיו הופך לדוג'ה של ונציה
* 764 – אופה האדיר מלך מרסיה משתלט על ממלכת קנט
* 764 – עבד א-רחמן הראשון צירף את העיר טולדו לממלכתו.
* 9 באוקטובר 768 – קרל הגדול ואחיו קרלומן הראשון הוכרזו כמלכי הפרנקים לאחר מות אביהם פפין הגוץ

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
* 760 – החלה בניית המונומנט המהאיאני הבודהיסטי בורובודור.

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
שנות ה-70 של המאה ה-8

**שנות ה-70 של המאה ה-8** היו העשור השמיני של המאה ה-8, החלו ב-1 בינואר 770 והסתיימו ב-31 בדצמבר 779.

## אירועים בולטים בעולם

### מלחמה ופוליטיקה
#### מלחמות
* 773 – קרל הגדול חוצה את הרי האלפים ופולש לממלכת הלומברדים
* 774 – קארל הגדול כבש את לומברדיה וסיפח אותה לממלכתו.
* ינואר 775 – במסגרת המלחמות הסקסוניות מחליטים הפרנקים בראשות קרל הגדול לצאת למהלך צבאי שני נגד הסקסונים. חיל הרגלים מתכנס בקלן ויוצא לקרבות ב"דרך הקיסר". הפרנקים מצליחים לכבוש ערים סקסוניות על נהר הרוהר. האנגריברים מוכים בידי הפרנקים, כמו גם מספר עממים אחרים, אבל הפרנקים נוחלים תבוסה בווסטפאליה
* 778 – צבא גדול בפיקודו של קרל הגדול נכנס לחצי האי האיברי אך לא הצליח לכבוש את סרגוסה ונסוג.

#### סכסוכים לאומיים ואזוריים
* 777 – סיום המרד הברברי שנמשך 9 שנים, נגד שלטונו של עבד א-רחמן הראשון.

#### אירועים פוליטיים משמעותיים
* 4 בדצמבר 771 – לאחר מות קרלומן הראשון, קארל הגדול סיפח את ממלכתו ואיחד את האימפריה הפרנקית תחת שלטונו
* אוקטובר 775 – אל-מהדי הופך לח'ליף השלישי לבית עבאס
* 775 – אלפין השני יורש את קיניאוד הראשון כמלך הפיקטים
* 776 – הברברים מקימים מדינה עצמאית בתאהירת שבצפון אלג'יריה

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
* 775 – מוקם מנזר סאמיה בטיבט

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
שנות ה-50 של המאה ה-8

**שנות ה-50 של המאה ה-8** היו העשור השישי של המאה ה-8, החלו ב-1 בינואר 750 והסתיימו ב-31 בדצמבר 759.

## אירועים בולטים בעולם

### מלחמה ופוליטיקה
#### מלחמות
* 750 – קרב הזב בו העבאסים הפילו באופן סופי את שלטון בית אומיה על האומה האסלאמית.
* 751 – התנגשות ראשונה ויחידה בין הצבא המוסלמי לצבא הקיסרי של סין על גדות נהר הטלאס (היום בקזחסטן)
* 751 – הלומברדים כובשים את העיר האיטלקית רוונה, ובכך מבטלים את האקסרכיה הביזנטית באיטליה.
* 758 – הצבא של ממלכת הכוזרים פלש לאזרבייג'ן.

#### סכסוכים לאומיים ואזוריים
* 755 – פורץ מרד אן לושאן, האירוע הקטלני ביותר בהיסטוריה.
* 18 ביולי 756 – צבא המורדים בראשותו של אן לושאן כובש את בירת שושלת טאנג, צ'אנג-אן (שי-אן של ימינו) ומכריז על אן לושאן כקיסר. הקיסר שׂוַ'אן-דְזונְג, השבור ממותה של יאנג גויפיי, מוותר על תפקידו ונמלט לסצ'ואן. בנו סוזונג עולה במקומו לכס המלוכה

#### אירועים פוליטיים משמעותיים
* 751 – פפין הגוץ מתמנה למלך הפרנקים. סיום שושלת המרובינגים. תחילת שושלת הקרולינגים.
* 23 במרץ 752 – סטפנוס נבחר לתפקיד האפיפיור אך מת שלושה ימים לאחר מכן
* 28 ביולי 754 – פפין הגוץ מוכתר יחד עם בניו קרלומן וקרל למלך הפרנקים על ידי האפיפיור סטפנוס השני בבזיליקת סן-דני. האפיפיור הגיע לצרפת לבקש סיוע נגד הלומברדים
* 755 – בעקבות מאבקים פנימיים, עבד א-רחמן הראשון נמלט לצפון אפריקה.
* 15 במאי 756 – עבד א-רחמן הראשון ממנה עצמו לאמיר אל-אנדלוס, כובש את חצי האי האיברי, ומקים שם שושלת המשך לבית אומיה; הוא שלט עד 788
* 756 – מתת פפין: פפין הגוץ חזר בראש כוח צבאי, הביס את אייסטולף ומקים את מדינת האפיפיור; בדצמבר דזידריוס יורש את כסו של אייסטולף כמלך לומברדיה
* 756 – וינך יורש את כסו של קורמיסוש כמלך בולגריה
* 756 – סיגברט יורש את כסו של קוטרד כמלך וסקס
* 757 – הסופרים מקימים את העיר סיג'ילמסה במגרב, שתהפוך למוקד חשוב בסחר הזהב מגאנה
* 759 – פפין הגוץ הגביל את השליטה המוסלמית באירופה בחצי האי האיברי.

## כלכלה

## אסונות

## התנקשויות, חיסולים, וניסיונות התנקשות

* 15 ביולי 756 – הפילגש הקיסרית הבכירה של קיסר שושלת טאנג בסין, שׂוַ'אן-דְזונְג, יאנג גויפיי, נרצחת בידי שומרי הראש שלה, יחד עם בנות משפחה אחרות, המאשימים אותן במעורבות במרד שמנהיג אן לושאן נגד הקיסרות

## מדע וטכנולוגיה

## תרבות פופולרית

### ספרות
* 752 – כתיבת מתת קונסטנטינוס (שנה משוערת)
 
## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
שנות ה-30 של המאה ה-8

**שנות ה-30 של המאה ה-8** היו העשור הרביעי של המאה ה-8, החלו ב-1 בינואר 730 והסתיימו ב-31 בדצמבר 739.

## אירועים בולטים בעולם

### מלחמה ופוליטיקה
#### מלחמות
* 730 - קרל מרטל מביס את הדוכסות האחרונה של האלמאנים ופותח בפשיטות על הסקסונים מעבר לריין
* 730 - הצלחות לכוזרים במלחמה נגד הערבים בדרום חבל הקווקז. בעקבות ניצחון בקרב ליד ארדביל הם אף נכנסים לעיר והורגים את המושל המקומי.
* 731 - הכוזרים חוצים את חבל הקווקז ומצליחים לפלוש לאזור מסופותמיה
* 732 - צבא מוסלמי ניצח בקרב נגד דוכס אקוויטניה ליד בורדו.
* 732 - הצבא הפרנקי תחת פיקודו של קרל מרטל מביס את המוסלמים בקרב טור, התקדמותם צפונה נעצרה.
* 737 - הכוחות המוסלמים כבשו את אביניון.
* 737 - כוחות של בית אומייה בפיקוד מרואן השני חצו את הרי הקווקז והביסו את ממלכת הכוזרים ואף נכנסו לבירתה.
* 738 - תרבות המאיה: העיר-מדינה קיריגואה מביסה את ממלכת שוקפי ובירתה קופאן.
* 739 - בהנהגת מלך ממלכת אסטוריאס אלפונסו הראשון, כוחות המורים הוצאו מגליסיה.

#### סכסוכים לאומיים ואזוריים
#### אירועים פוליטיים משמעותיים
* 730 - לאו השלישי מורה על השמדת כל האיקונינים, ומתחיל את תקופת האיקונוקלאזם הראשונה.
* 18 במרץ 731 - גרגוריוס השלישי מתמנה לאפיפיור
* 731 - טטווין מחליף את ברטוואלד בתור הארכיבישוף מקנטרברי
* 731 - בוניפציוס הקדוש מתחיל במסע להחדרת הנצרות לתורינגיה
* 737 - לאחר מות תיאודריך הרביעי, קרל מרטל קיבל את השליטה על הממלכה אך לא מונה למלך.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### ספרות
* 731 - בדה ונרביליס משלים את ספרו "תולדות הכנסייה של האומה האנגלית" (Historia ecclesiastica gentis Anglorum)

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
שנות ה-40 של המאה ה-8

**שנות ה-40 של המאה ה-8** היו העשור החמישי של המאה ה-8, החלו ב-1 בינואר 740 והסתיימו ב-31 בדצמבר 749.

## אירועים בולטים בעולם

### מלחמה ופוליטיקה
#### מלחמות
* 740 – קרב אקרוינון  – הביזנטים זוכים בניצחון הגדול הראשון שלהם במאבק נגד הערבים.
* 741 – קרב באקורה – ניצחון הברברים. שרידי הכוחות של בית אומייה נמלטו לאל-אדלוס. כתוצאה מהקרב, במרוקו ומערב אלזיר מוקמת מדינה מוסלמית עצמאית מבית אומייה.
* 745 – אירופה: פפין הגוץ מלך הפרנקים יוצא למלחמה באיטליה
* 745 – בוואריה כבשה את ממלכת קאראנאטיה והפכה אותה לרוזנות.

#### סכסוכים לאומיים ואזוריים
* 740 – מרד ברברים נגד שליטת בית אומייה. בקרב האצילים צבא אומייה ספג הפסד משמעותי.
* 743 – תחילת מרד של א-ספאח, מייסד בית עבאס נגד שליטת בית אומייה. המרד התחיל בח'וראסאן בתמיכת השיעים.

#### אירועים פוליטיים משמעותיים
* 741 – קרלומן, פפין הגוץ וגריפו יורשים את תפקיד המאיורדומוס מאביהם קרל מרטל
* 741 – קתדרלת יורק נחרבת בשריפה
* 743 – כילדריך השלישי התחיל לכהן כמלך הפרנקים לאחר שבמשך שבע שנים לא היה מלך.
* 745 – אירופה: מגפת דבר מתפרצת בקונסטנטינופול ומתפשטת בכל אירופה
* 745 – גרמניה: בוניפציוס הקדוש הופך לבישוף מיינץ, לאחר שהבישוף הקודם הורשע בנקמת דם והוסר מתפקידו
* 745 – מרכז אסיה: נפילת האימפריה הגקטורקית השנייה במרכז אסיה, לאחר הירצחו של הכגן האחרון, בומיי. במזרח צוברים האויגרים כוח, בעוד שמערב האימפריה נופל לידי הקרלוקים
* 745 – המזרח התיכון/בית אומיה: הח'ליף אבראהים מוסר מתפקידו על ידי בן דודו מרואן השני; מרוואן השני, הנלחם באויבי בית אומיה, מחליט להרוס את חומות ירושלים
* 747 – קיסר סין משושלת טאנג שואן-דזונג מבטל את עונש המוות

## כלכלה

## אסונות

[230px|ממוזער|בית שאן חרבה ב"[רעש השביעית"]]
* 18 בינואר 749 – "**[[רעש שביעית]]**" – רעידת אדמה קשה מתרחשת בארץ ישראל וסביבתה כאשר מוקד רעידת האדמה היה באזור הגליל. ברעש האדמה נחרבו ברובן הערים טבריה, ובית שאן וישובים רבים אחרים ברחבי הלבנט נפגעו קשות. חוזקה של רעידת האדמה מוערך בכ-7 עד 7.5 בסולם ריכטר ומוערך שעשרות אלפים נהרגו ברעידת האדמה.

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
שנות ה-20 של המאה ה-8

**שנות ה-20 של המאה ה-8** היו העשור השלישי של המאה ה-8, החלו ב-1 בינואר 720 והסתיימו ב-31 בדצמבר 729.

## אירועים בולטים בעולם

### מלחמה ופוליטיקה
#### מלחמות
* 720 - כיבוש ברצלונה ונרבון על ידי המוסלמים.
* 9 ביוני 721 - קרב טולוז: כוחותיו של אודו הגדול, דוכס אקיטן, מביסים מתקפת צבא מוסלמי בראשותו של א-סמע בן מאלכ אל-ח'ולאני, מושל אל-אנדלוס. נרבון שנכבשה על ידי המוסלמים, עם זאת, לא משוחררת. הקרב מהווה הקדמה להצלחותיו של קרל מרטל בקרב טור (732)
* 722 - מלך ממלכת אסטוריאס פלאיו מביס את המוסלמים בקרב חשוב. כתוצאה מניצחונו התחיל במתקפת נגד שעם הזמן התפתחה לרקונקיסטה.
* 725 - כוחות המוסלמים הגיעו עד אוטן ונים בצרפת.
* 728 - הצבא הטורקי הצליח לעצור את התקדמות הערבים בטראנסאוקסאניה.

#### סכסוכים לאומיים ואזוריים
#### אירועים פוליטיים משמעותיים
* 721 - הח'ליף הישאם עולה לשלטון
* 13 בפברואר 721 - המאיורדומוס קרל מרטל מכתיר את תיאודריך הרביעי כמלך הפרנקים וכיורשו של כילפריך השני בשושלת המרובינגית. כמו במקרה של קודמו, גם תיאודריך חסר כוח ממשי, שכן בסיס הכוח מצוי בידיו של מרטל. תיאודריך ימלוך עד 737
* 727 - האפיפיור גרגוריוס השני מגנה את האיקונוקלאזם, וגורם לקרע בין איטליה הביזנטית והאימפריה

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
העשור הראשון של המאה ה-8

**העשור הראשון של [[המאה ה-8]]** הוא העשור שהחל ב-1 בינואר 700 והסתיים ב-31 בדצמבר 709.

## אירועים בולטים בעולם

ממוזער|שמאל|300px|העולם בשנת 700 לספירה
### מלחמה ופוליטיקה
#### מלחמות
* 700 - הערבים כובשים את טנג'יר
* 700 - קיסרות אקסום כובשת את העיר ג'דה בחצי האי ערב. בתגובה, מתקיפים הערבים את מאסאווה ואיי דחלק. שלטון הקיסרות מתערער.

#### סכסוכים לאומיים ואזוריים
#### אירועים פוליטיים משמעותיים
* 700 - טרבל יורש את כיסאו של אספרוך כמלך בולגריה
* 700 - אחרי מות אגיקה, שולט ויטיזה לבד על ממלכת הוויזיגותים
* 700 - יפן פותחת "שגרירות" בסין ושולחת את התלמידים הראשונים למנזרים של שושלת טאנג
* 22 בפברואר 705 - קיסרית סין וו דזה טיין מוותרת על כס המלוכה, ושושלת טאנג חוזרת לשלטון
* 25 במרץ 708 - האפיפיור סיסיניוס פרש מתפקידו מטעמי בריאות רק שלושה שבועות לאחר שנבחר ובמקומו התמנה קונסטנטינוס

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-8
דובוני אכפת לי: המסע אל עיר הכוכבים

**דובוני אכפת לי: המסע אל עיר הכוכבים** (באנגלית: **Care Bears: Share Bear Shines**) הוא סרט טלוויזיוני של הסדרה דובוני אכפת לי. הסרט שודר לראשונה באוסטרליה ב-10 במרץ 2010, בארצות הברית ב-6 בנובמבר 2010 ובישראל ב-16 באוקטובר 2011 בערוץ הופ. אורך הסרט הוא 70 דקות.

## תקציר העלילה
שיתופית היא הדובונית היחידה שמאמינה שקיימת הנסיכה ניצוץ כוכב. פתאום הכוכב שהיה של הנסיכה ניצוץ כוכב בעיר הכוכבים נפל ישר לארץ אכפתיה ושיתופית מחזירה אותו בחזרה לעיר הכוכבים. הנסיכה ניצוץ כוכב שנמצאת בעיר הכוכבים החליטה לכבות את הכוכבים שבשמיים, מכיוון שאף אחד חוץ משיתופית כבר לא מאמין בקיומה. כשהדובונים היו בעיר הכוכבים הם האמינו בקיומה ואז היא הפעילה בחזרה את הכוכבים שבשמיים.

## דמויות ומדבבים
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.

## קישורים חיצוניים

קטגוריה:סרטי דובוני אכפת לי
קטגוריה:סרטי טלוויזיה
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי אנימציה שיצאו ישירות בפורמט לצפייה ביתית
לוחמים ללא גבולות

ממוזער|משלחת הארגון להודו, 2014
**לוחמים ללא גבולות** היא עמותה ישראלית המפעילה מרכזי התנדבות חינוכית במדינות העולם השלישי המאוישים בידי תרמילאים ישראלים המתנדבים בזמן טיול במדינות אלו.

## היסטוריה
העמותה החלה לפעול לראשונה בהודו בשנת 2014. כשנה לאחר מכן הרחיבה העמותה את פעילותה לבואנוס איירס בארגנטינה, ב-2016 לגונדר שבאתיופיה, ב-2017 לנפאל, מקסיקו וגואטמלה וב-2018 החלה העמותה לפעול גם בריו דה ז'ניירו שבברזיל, קייפטאון שבדרום אפריקה, פרו ונפאל.

## מטרות הארגון
מטרות הארגון כפי שמופיעות באתר האינטרנט שלו הן:
* סיוע לאוכלוסיות נזקקות באזורים נכשלים ברחבי העולם השלישי
* העלאת קרנה של ישראל בעולם ושיפור תדמיתה.

## פעילות
משלחות העמותה עוסקות בהעברת תכנים חינוכיים כגון אנגלית, חשבון, מדעים ועוד כאשר גילאי הילדים המקומיים עמם מתנדבת העמותה יהיו לרוב גילאי בית ספר יסודי עד חטיבת ביניים. מרכיב נוסף בעשייה הוא שיפוץ בתים ומרכזי חינוך באזורי העוני בהם פועל הארגון.

תנאי להצטרפות לפעילות העמותה הוא השתתפות בשלושה ימי התנדבות עם נוער בסיכון בישראל, לפני הפעילות ההתנדבותית בחו"ל. זאת במסגרת פרויקט "קודם בארץ" אותו מפעילה העמותה בחמישה כפרי נוער שונים בישראל.

## הוועדה המייעצת והנהלת הארגון
נשיא הוועדה המייעצת של הארגון הוא האלוף (במיל') אליעזר שקדי. לצידו חברים בוועדה חמי פרס, מאיר חת, דביר בנדק והשופטת איילה פרוקצ'יה. מנכ"ל הארגון הוא גילי כהן, שייסד אותו בשיתוף פעולה עם חבריו לשירות הצבאי ביחידת דובדבן, יאיר אטיאס ובועז מלכיאלי.

## פרסים ואותות
ממוזער|הענקת פרס ירושלים לאחדות ישראל למנכ"ל העמותה גילי כהן (שני משמאל) ב-2024
* היוזמה המבטיחה ביותר, של מרכז היזמות במרכז הבין תחומי בהרצליה לשנת 2015
* מנכ"ל העמותה גילי כהן זכה בפרס "רוח ציון" של פרס מוסקוביץ' לציונות לשנת 2016
* בשנת 2016 דורג מנכ"ל העמותה גילי כהן בידי המגזין FORBES כאחד מ-30 הצעירים המשפיעים בישראל
* ב-2024 זכתה העמותה בפרס ירושלים לאחדות ישראל.

## לקריאה נוספת
* אליעזר שקדי, **למה מי זה מייקל?!**, ידיעות ספרים, 2021, הפרק "החלק המשמעותי בטיול הגדול", עמ' 213–216.

## קישורים חיצוניים

* 
### בתקשורת בישראל
* 
* סרטון על הארגון בחידון התנ"ך העולמי, 2015
* לוחמים ללא גבולות עם עודד בן עמי, חדשות 2, 2016
* 
* 

### בתקשורת העולמית
* ריאיון לערוץ הטלוויזיה הממלכתי בארגנטינה
* כתבה על הארגון ב-THE TIMES OF INDIA
* כתבה על הארגון בArgentina Today

## הערות שוליים

קטגוריה:זוכי פרס מוסקוביץ' לציונות
קטגוריה:זוכי פרס ירושלים לאחדות ישראל
קטגוריה:ישראל: עמותות
מוחמד עוואד

**מוחמד עוואד** (בערבית: **محمد عواد**; נולד ב-9 ביוני 1997) הוא כדורגלן ערבי-ישראלי המשחק בעמדת החלוץ במ.ס. כפר קאסם.

## קריירת מועדונים
עואד נולד בטמרה, ישראל, למשפחה ערבית-מוסלמית. החל לשחק כדורגל במחלקת הנוער של מכבי חיפה, וב-6 בספטמבר 2014 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול בני סכנין במסגרת גביע הטוטו. בעונת  כבש 30 שערים במדי קבוצת הנוער, ושבר את שיא הכיבושים לעונה אחת בליגת העל לנוער. בעונת 2016/2017 צורף לסגל הקבוצה הבוגרת, וב-10 בספטמבר 2016 ערך את הופעת הבכורה שלו בליגת העל, כשנכנס כמחליף במשחק מול בני יהודה תל אביב. עד תום העונה ערך 11 הופעות בליגת העל, וב-1 באפריל 2017 כבש את שער הבכורה שלו בקריירה, בניצחון 3–2 על בית"ר ירושלים.

בעונת 2017/2018 ערך 16 הופעות בליגה וכבש שער אחד. בעונת 2018/2019 ערך 27 הופעות ליגה וכבש שבעה שערים, בנוסף לשער אחד בגביע המדינה ושער אחד בגביע הטוטו של ליגת העל. ב-11 ביולי 2019 כבש את שערו הראשון במסגרות האירופיות, במשחק מול מורה הסלובנית, במסגרת מוקדמות הליגה האירופית.

ב-8 בספטמבר 2020, האריך את חוזהו במכבי חיפה בשלוש שנים, והושאל ללך פוזנן מליגת העל הפולנית. את הופעת הבכורה ערך ב-20 בספטמבר כשנכנס כמחליף בדקה ה-65 בדרבי הפולני נגד וארטה פוזנן, בו ניצחה קבוצתו 0–1. ב-25 באוקטובר כבש שער בכורה בתיקו 1–1 עם קרקוביה קרקוב.

ב-11 בפברואר 2021 חזר מההשאלה לקבוצת האם, מכבי חיפה.

ב-3 בספטמבר 2021 הושאל לעונה אחת למכבי פתח תקווה מליגת העל. הוא כבש שער בכורה בהופעת הבכורה ב-18 בספטמבר, בתיקו 1–1 עם הפועל תל אביב.

בתחילת עונת 2022/2023 בליגת העל חתם עוואד על חוזה במועדון בני סכנין. את הופעת הבכורה שלו בבני סכנין ערך ב-29 באוקטובר, בהפסד קבוצתו 1–4 להפועל חדרה. את שערו היחיד במסגרת הליגה הבקיע ב-22 לאפריל 2023, במשחק הפלייאוף התחתון של ליגת העל, מול הפועל חיפה שהסתיים בתיקו 2–2.

אחרי כמעט שנתיים, בהן לא שיחק, בפברואר 2025, חתם בפאס דה לה קאסה מליגת העל האנדורית. באוגוסט, לאחר ששותף בחמישה משחקים בלבד, עזב את הקבוצה.

ב-11 בפברואר 2026 חתם עוואד במ.ס. כפר קאסם מהליגה הלאומית.

## קריירה בינלאומית
לזכותו שתי הופעות בנבחרת הנוער של ישראל עד גיל 19 ושתי הופעות במדי הנבחרת הצעירה עד גיל 21. באוקטובר 2018 זומן לראשונה לסגל הנבחרת הבוגרת, אך לא-ערך הופעה במדיה.

## תארים
; מכבי חיפה
* אליפות: 2020/2021
*אלוף האלופים: 2021

## קישורים חיצוניים

* פרופיל, באתר הרשמי של מכבי חיפה

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלנים ערבים ישראלים
קטגוריה:טמרה: אישים
קטגוריה:כדורגלני מכבי חיפה
קטגוריה:כדורגלני לך פוזנן
קטגוריה:כדורגלני מכבי פתח תקווה
קטגוריה:כדורגלני בני סכנין
קטגוריה:כדורגלני מועדון ספורט כפר קאסם
קטגוריה:כדורגלנים ישראלים בפולין
קטגוריה:מוסלמים
קטגוריה:ישראלים שנולדו ב-1997
הארמייה ה-32 (ברית המועצות)

ממוזער
**הארמייה ה-32** (ברוסית: **армия я-32**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה ביולי 1941. ב-18 ביולי 1941 יחידות הארמייה החלו להתארגן בקו ההגנה מערבית למוסקבה. ב-3 באוקטובר הם החלו בקרבות מגננה קשות ובסופו של דבר רוב היחידות כותרו על ידי הוורמאכט. חלק מהיחידות הצליחו לפורץ את המצור ולצאת מכיתור. הם הועברו בהדרגה לארמייה ה-16 ו-ארמייה ה-19. מפקדת הארמייה ה-32 בוטלה.

ב-10 במרץ 1942 הארמייה ה-32 הוקמה מחדש על בסיס יחידות של חזית קרליה. עד למאי 1944 הם עמדו בקווי ההגנה ובאוגוסט 1944 התקדמו מערבה עד לגבול עם פינלנד. לאחר סיום הלחימה באזור הם הועברו לעתודה ובאפריל 1945 הארמייה ה-32 פורקה.

## מפקדים
* ניקולאי קליקוב (יולי 1941 – אוגוסט 1941)
* איוואן פדיונינסקי (אוגוסט 1941 – ספטמבר 1941)
* סרגיי וישנבסקי (ספטמבר 1941 – אוקטובר 1941)
* סרגיי טרופימנקו (מרץ 1942 – יוני 1942)
* פיליפ גורלנקו (יוני 1942 – אפריל 1945)

## קישורים חיצוניים
* הארמייה ה-32 באתר samsv 

32
32
פיליפ פייט

**פיליפ פייט** (בגרמנית: **Philipp Veit**; 13 בפברואר 1793 – 18 בדצמבר 1877) היה צייר גרמני ממוצא יהודי, שחידש ופיתח את שיטת ציורי הפרסקו.

## ביוגרפיה וקריירה
פיליפ פייט נולד ב-1793 היה בנם של הבנקאי היהודי שמעון פייט ובתו הבכורה של משה מנדלסון, ברנדל (לימים דורותיאה שלגל). לאחר הגירושין של הוריו בשנת 1799, פיליפ פייט שהה בתחילה אצל אמו והתגורר איתה ועם בעלה השני פרידריך שלגל בפריז ובקלן, לפני שחזר לאביו בברלין בשנת 1806 וסיים את לימודיו שם.

משנת 1808 למד ציור באקדמיה לאמנות בדרזדן.

במהלך מלחמות נפוליאון התיידד עם ג'וזף פון אייכנדרוף ופרידריך דה לה מוטה פוקו. בשנת 1814 צייר כמה תמונות, ביניהן תמונה עבור כנסיית היילנישטאדט ליד וינה. לאחר מכן הלך בעקבות אחיו הצייר לרומא בשנת 1815, שם פגש את הרומנטיקנים הגרמנים שקראו לעצמם לוקאסבונד.

קבוצה זו הורחבה ונקראה "תנועת הנצרתיים". ביניהם היו פטר פון קורנליוס, וילהלם פון שדו ויוהאן פרידריך אוברבק, שעבדו בציורי הקיר של הקאזה ברתולדי - ציורים מקראיים כגון "יוסף ואשת פוטיפר", ו"שבע השנים הטובות" (בגלריה הלאומית של ברלין), וכן ציורי פרסקו בווילה מאסימו מתוך "הקומדיה האלוהית" של דנטה.

בשנת 1821 הוא התחתן עם קרולינה פוליני (1807–1890). היא הייתה בתם של הפסל ג'ואקינו פוליני ואשתו בנדטה, לבית גורטלר (1783–1824), שאיתו חיה באותה תקופה. לבני הזוג נולדו חמישה ילדים.

על פי הזמנתו של הכומר בנאומבורג, נוצר הציור "ישו על הר הזיתים" בקתדרלת נאומבורג בשנת 1820.

בשנת 1830 מונה למנהל מכון סטדל בפרנקפורט, שם גם יצר מספר ציורים כנסייתיים, שרובם הופיעו בתחריטים ובליתוגרפיות. כן ביצע פרסקו גדול במכון סטדל, שנושאו היה "הכנסת הנצרות והאמנויות לגרמניה".

ראוי לציון במיוחד ציור התקרה במכון סטדל, המתאר את עבודתם של הפסלים ההלניים הוותיקים ביותר, ואת מגן אכילס אחרי הומרוס. עבור האולם הקיסרי ברומר, הוא צייר את הדיוקנאות של קרל הגדול, אוטו הראשון, פרידריך השני והנרי השביעי. בשנת 1843 הוא ויתר על הנהלת מכון סטדל והעביר את הסטודיו שלו יחד עם סטודנטים לבית המסדר הטבטוני בסקסנהאוזן.

הוא יצר ציור מזבח גדול לקתדרלת פרנקפורט, ובמרץ 1848 נתלתה תמונה גדולה של "גרמניה" בכנסית פאולס. כעת הציור תלוי בחדר המדרגות של המוזיאון הלאומי הגרמני בנירנברג. הוא מיוחס לפייט, אך ייתכן שפייט היה רק מקור הרעיון.

בשנת 1853 התמקם פייט במיינץ, שם הפך למנהל אוסף הציורים, ובין היתר יצר קבוצת ציורים בקתדרלת מיינץ.

עבודתו העיקרית של פייט היא הפרסקו הגדול של "הכנסת הנצרות לגרמניה", מוצגת במוזיאון סטדל בפרנקפורט ואילו ב"אלטה נשיונלגלריה" של ברלין מוצג ציורו של "שתי המריות על הקבר".

הוא נפטר ב-18 בדצמבר 1877 ונקבר בבית העלמין המרכזי במיינץ.

עד סוף ימיו הוא נשאר נאמן לכיוון הסגפני הקפדני של נעוריו, ובעקבותיו הלך גם תלמידו אדוארד ג'ייקוב פון שטיינל.

## יצירותיו

קובץ:Philipp Veit 004.jpg|פרט מפרסקו בוילה מסימו
קובץ:Bildnis der Freifrau von Bernus.jpg| מריה פון ברנוס
File:1819 Veit Religion anagoria.JPG | אלגוריה של דת
File:Philipp Veit 008.jpg | גרמניה
File:Philipp Veit - Allegory of Russia - WGA24350.jpg | רוסיה


## קישורים חיצוניים

* 
## הערות שוליים

קטגוריה:ציירים גרמנים
קטגוריה:משפחת מנדלסון
קטגוריה:גרמנים שנולדו ב-1793
קטגוריה:גרמנים שנפטרו ב-1877
עונת 2017/2018 ביורוקאפ

**עונת 2017/2018 ב[[יורוקאפ]]** הייתה העונה ה-16 של תחרות אירופית לקבוצות כדורסל. היא אורגנה על ידי יורוליג בסקטבול. משחקי העונה התקיימה תחת חסות של חברת מזון יוונית Chipita.

המשחק הראשון התקיים ב-10 באוקטובר 2017 ומשחקי הגמר הסתיימו ב-13 באפריל 2018. בתחרות השתתפו 24 קבוצות.

בסדרת משחקי הגמר של התחרות ניצחה דרושפאקה וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2018/2019 ביורוליג

### מתכונת התחרות
לתחרות הוזמנו 24 קבוצות מליגות שהיו חברים ביול"ב:

- הליגה האדריאטית, ספרד, רוסיה (VTB)- 3 קבוצות

- צרפת, גרמניה, איטליה, טורקיה - 2 קבוצות

- יוון, ישראל, ליטא, פולין - קבוצה בודדת

- הזמנה מיוחדת בהתאם להחלטה - 3 קבוצות

קבוצות מפולין ויוון הודיע שלא השתתפו והוחלפו.

בשלב הבתים השתתפו 24 קבוצות  מ-11 מדינות שאורגנו ב-4 בתים, שמתוכן 4 עלו לשלב הטופ 16. בטופ 16 הבתים אורגנו במתכונת של 4 קבוצות בכל בית, שמותכן 2 עלו לשלב הרבע הגמר ששוחק במתכונת של הטוב מ-3 עד הגמר.

## שלב הבתים

### בית א'

### בית ב'

### בית ג'

### בית ד'

## טופ 16

### בית ה'

### בית ו'

### בית ז'

### בית ח'

## שלבי הגמר

### משחקי הגמר

## פרסים אישיים
* MVP של העונה -  סקוטי וילבקין מדרושפאקה
* MVP של הגמר -  סקוטי וילבקין מדרושפאקה
### נבחרת התחרות

## ישראל בתחרות
הפועל ירושלים הייתה נציגת ישראל בתחרות. היא החלה את התחרות בית ב', סיימה במקום האחרון ולא המשיכה לשלב הטופ 16.

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2018
קטגוריה:תחרויות כדורסל ב-2017
קטגוריה:עונות בגביע יורוקאפ כדורסל
קטגוריה:2017 באירופה
קטגוריה:2018 באירופה
גרייט וול ווליקס C10

**גרייט וול ווליקס C10** (או **Great Wall Voleex C10,** קרויה גם: **Great Wall Tengyi C10**, **Great Wall Phenom**) היא מכונית סופרמיני מתוצרת יצרנית הרכב הסינית גרייט וול מוטורס, אשר יוצרה בין השנים 2010–2014. 

דגמי "Great Wall Voleex C10" יוצרו בסין ובבולגריה.

## מנועי Great Wall Voleex C10
* 1.3 ליטר
* 1.5 ליטר

## "Great Wall Voleex C10"

* 5 דלתות - האצ'בק.
* 5 נוסעים.
* מנוע קדמי - רוחבי.
* מנוע בנזין.
* מנוע הנעה קדמית.
* מנוע קירור מים.
* צמיגים: 185/65 R15.
* תאוצה בין 0 - 100 קמ"ש היא 11.1 שניות (מנוע 1.5 ליטר).

## גלריה

קובץ:Great Wall Voleex C10 China 2012-08-09.JPG | דגם "Great Wall Voleex C10"
קובץ:Great Wall Voleex C10 Front.jpg| דגם "Great Wall Voleex C10"
קובץ:Great Wall Voleex C10 Seite.jpg | דגם "Great Wall Voleex C10"
קובץ:Great Wall Voleex C10 Heck.jpg | דגם "Great Wall Voleex C10"
קובץ:Great Wall Voleex C10 1.5 LE 2013 (9551387826).jpg | דגם "Great Wall Voleex C10", מודל "LE", שנת 2013
קובץ:Great Wall Voleex C10.jpg | דגם "Great Wall Voleex C10"
קובץ:Great Wall Voleex C10 1.5 LE 2013 (11076412753).jpg | דגם "Great Wall Voleex C10", מודל "LE", שנת 2013
קובץ:Sofia 2012 car Great Wall IMG 4847.jpg | דגם "Great Wall Voleex C10", שנת 2012 (צולם בסופיה, בולגריה)


## קישורים חיצוניים

* 
* 
* 
* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2010
קטגוריה:כלי רכב המיוצרים בסין
ווליקס C10
הרכבת התחתית של ריאד

**הרכבת התחתית של ריאד** (בערבית: **قطار الرياض**) היא רכבת תחתית בעיר ריאד, בירת ערב הסעודית, אשר נפתחה ב-1 בדצמבר 2024. הרכבת כוללת שישה קווים של רכבת חשמלית באורך כולל של 176 קילומטר ובהם 85 תחנות.

## הרכבת
אוכלוסיית העיר ריאד צפויה להגיע ל-8 מיליון איש עד לשנת 2030. הרכבת התחתית היא המרכיב המרכזי של תשתית התחבורה החדשה בעיר, שתכלול גם שלושה קווי אוטובוסים מהירים באורך כולל של 85 קילומטרים. תשתית זו מיועדת להביא להפחתה משמעותית של השימוש במכוניות בעיר ולהקטין את זיהום האוויר בה.

עבודות הקמת הרכבת התחתית החלו בשנת 2014 ומתנהלות על ידי מספר חברות הנדסה, רובן מארצות המערב. עלות הפרויקט היא כ-22.5 מיליארד דולר.

קווי הרכבת ערוכים בעיקרם בתבנית של רשת מלבנית. חלק מן המסילות הונחו מעל לפני הקרקע. מקצת מ-85 התחנות מהווים צמתים בין הקווים השונים ולצורך כך הן נבנו במפלסים שונים. ארבע מן התחנות מחברים בין קווי הרכבת לבין קווי האוטובוס החדשים.

מסילות הרכבת הן ברוחב סטנדרטי של 1,435 מילימטר. הפעלת הרכבת היא אוטומטית (ללא נהגים). ברשת הרכבת התחתית פועלים כ-600 קרונות שסופקו על ידי החברות סימנס, בומברדייה ואלסטום. בקו מס' 1 פועלות רכבות ובהן ארבעה קרונות וביתר הקווים פועלות רכבות של שני קרונות.

פרויקט הרכבת התחתית מנוהל על ידי הרשות לפיתוח ריאד.

### הקווים

ממוזער|קרון המטרו של ריאד (ללא נהג)

## קישורים חיצוניים

* 
* אתר הרשות לפיתוח ריאד
* אתר קונסורציום BACS, בונה קווים 1 ו-2
* הרכבת התחתית של ריאד, באתר Railway Technology

## הערות שוליים

ריאד
רכבת התחתית
רכבת התחתית ריאד
בריאן סמרז

**בריאן דלאני סמרז** (באנגלית: **Brian Delaney Smrz**; נולד ב-1960) הוא במאי קולנוע ופעלולן אמריקאי.

## ביוגרפיה
סמרז נולד ב-1960 בסטרפורד שבפנסילבניה והיה אחיו התאום של הפעלולן ברט סמרז (Brett Smrz) שנהרג בעת ביצוע פעלול של זינוק מבניין בצילומי הסרט סייבורג 2 מ-1992. 

סמרז החל לעבוד בקולנוע מאז 1981 בתור פעלולן במספר סרטים ובעיקר בסרטי פעולה ובסרטים דומים. מת לחיות 4.0, משימה בלתי אפשרית 2, פארק היורה, איגל איי, לילה מוטרף במוזיאון, צ'ק פתוח, לחישות מלחמה, סופרמן חוזר, 

סמרז ביים 2 סרטים: ב-2008 ביים את סרטו הראשון: סרט הדרמה דרוש גיבור בכיכובם של קובה גודינג ג'וניור וריי ליוטה וב-2017 ביים את הסרט "24 Hours to Live" בכיכוב אית'ן הוק וליאם קנינגהם.

### פרסים
על עבודותיו כפעלולן זכה בפרס מזל שור פעמיים על עבודותיו בסרט מת לחיות 4.0 ומשימה בלתי אפשרית 2. הוא הועמד גם על משחקו בסרט טקסי בניו יורק מ-2004 אך לא זכה.

## קישורים חיצוניים

קטגוריה:במאי קולנוע אמריקאים
קטגוריה:אמריקאים שנולדו ב-1960
DaveGrohl

**דייבגרול** (באנגלית: **DaveGrohl**) היא תוכנה חינמית, המשמשת לאימות נתונים ופיצוח סיסמאות.

התוכנה פותחה על ידי צוות הפיתוח של DaveGrohl בשנת 2010 ומותאמת עבור מערכות הפעלה MacOS.

לדייבגרול יכולת פיצוח סיסמאות מגובבות ומוצפנות בשיטות הבאות: MD4 ,SHA-512 ,PBKDF2.

לאחר זיהוי שיטת ההצפנה דייבגרול מפצחת את הסיסמה במספר דרכים:
* **התקפת מילון** - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש. לאחר מכן את הפלט המוצפן שיצרה משווה עם המחרוזת המקורית. המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות).
* **[[כוח גס|כוח ברוטלי]]** - התוכנית מנסה את כל תבניות הטקסט האפשריות ומשווה אותם אל הקלט שהוזן. שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך).

## ראו גם
* בדיקת חדירות
* קאלי לינוקס
* John the Ripper
*Cain and Abel

## קישורים חיצוניים
* 
* האתר הרשמי של חברת L0phtcrack  
* עמוד הפיתוח באתר גיטהאב - Github 

קטגוריה:תוכנות אבטחת מחשבים
קטגוריה:תוכנה חופשית
כריסטופר ג'ון פילדס

**כריסטופר ג'ון פילדס** (באנגלית: **Christopher John Fields**; נולד ב-23 בספטמבר 1956) הוא במאי קולנוע, מורה ושחקן קולנוע אמריקאי. בשנת 1997 הקים תיאטרון והוא מנהלו האמנותי עד היום.

## ביוגרפיה
הוא נולד בניו יורק בספטמבר 1956 לסידני ודורותי פילדס. 

הוא שיחק במספר סרטים בקריירה שלו בין השאר בזודיאק, בדרמה מאת דייוויד פינצ'ר מועדון קרב, אפולו 13, המשחק גם הוא של דייוויד פינצ'ר, פארק היורה של סטיבן ספילברג בתור בילי, והנוסע השמיני 3 בתור ריינז. כמו כן הוא הופיע במספר סדרות טלוויזיה כמו ER, NYPD Blue, בוסטון פאבליק, אלי מקביל ו"The Guardian".

הוא ביים 2 סרטים קצרים שזכו בפרסים: "Out the Window" ו-"Sunnyslope".

הוא גם משחק בתיאטרון במגוון הצגות בתיאטרון ברודוויי ובאוף ברודוויי, עליהם זכה בפרסים שונים. כמו כן הוא במאי תיאטרון והיה מנהל אמנותי של התיאטרון "Ojai Playwrights Conference" מ-1995 עד 2000.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:במאי תיאטרון אמריקאים
קטגוריה:מורים למשחק
קטגוריה:אמריקאים שנולדו ב-1956
ישיבת זכרון משה - סאות' פולסברג

**ישיבת זיכרון משה** (מכונה: ישיבת סאות' פולסברג) היא ישיבה אמריקאית בסגנון ליטאי, השוכנת בעיירה סאות' פולסבורג בניו יורק.

ראש הישיבה הנוכחי הוא הרב אליהו דב וכטפוגל.

## הישיבה
הישיבה הוקמה בברונקס בשנות ה-70 של המאה ה-20 בידי הרב ירוחם גורליק, ומאוחר יותר הועברה לעיירה סאות' פולסברג.

ראש הישיבה הרב אליהו דב וכטפוגל מונה לעמוד בראשה בידי המייסד. הרב גורליק מינה את בנו הרב צבי אבא למשגיח רוחני בישיבה, הוא שימש בתפקיד עד פטירתו ב-2011. שני בנים נוספים של הרב גורליק חברים אף הם בסגל הישיבה.

בישיבה לומדים כ-170 בחורים. רובם מארצות הברית וקנדה, קבוצה מאנגליה, ובודדים משאר מדינות העולם, ואף מישראל.

## הקמפוס
ארבעת בנייני הישיבה ממוקמים בקמפוס רחב ידיים. הבניין המרכזי הוא בנין בית המדרש, ובו נמצאים גם אוצר הספרים, חדר האוכל והמטבח, וחדרי הרבנים. בנין פנימייה המיועד לבחורים הוותיקים, פנימייה זו מכונה "פנימיית בית המדרש" ובתוכה קיים גם מקווה. בנין הפנימייה המיועד לבחורים צעירים יותר, מכונה "פנימיית המתיבתא". ובנין משרדי הישיבה.

בקמפוס נמצאים מבנים נוספים הכוללים את תלמוד התורה ובית הספר לבנות.

## הערות שוליים

זיכרון משה - סאות' פולסברג
קטגוריה:מדינת ניו יורק: חינוך
הארמייה ה-33 (ברית המועצות)

**הארמייה ה-33** (ברוסית: **армия я-33**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה ביולי 1941. ב-18 ביולי 1941 יחידות הארמייה החלו להתארגן בקו ההגנה מערבית למוסקבה. ב-3 באוקטובר הם החלו בקרבות מגננה קשות ולקראת 24 באוקטובר הצליחו לעצור התקדמות ורמאכט לכיוון מוסקבה. בדצמבר 1941 הם היו חלק של מתקפת נגד סובייטית ואף הצליחו לשחרר מספר עיירות באזור. ינואר 1942 החלק העיקרי של הארמייה נותק מכוחות החזית המערבית והם המשיכו בלחימה בעורף הגרמני. במהלך קרבות אלו, מפקד הארמייה התאבד במטרה לא לפול לשבי. רק בתחילת יוני 1942 חלק מהיחידות הצליחו לפרוץ את הקו הגרמני ולחבור לכוח העיקרי של הצבא האדום.

במחצית השנייה של שנת 1942 ושנת 1943 הארמייה ה-33 לחמה במחוז סמולנסק. בהמשך היא צורפה לכוחות של החזית הבלארוסית השנייה והשתתפה בשחרור בלארוס הסובייטית וליטא הסובייטית. בספטמבר 1944 היא הועברה לעתודה.

בשנת 1945 היא חזרה ללחימה והשתתפה בקרבות במזרח גרמניה. באוגוסט 1945 הארמייה ה-33 פורקה.
## מפקדים
* דמיטרי אונופריאנקו (יולי 1941 - אוקטובר 1941)
* מיכאיל יפרמוב (אוקטובר 1941 - אפריל 1942)
* קיריל מרצקוב (מאי 1942 - יוני 1942)
* מיכאיל חוזין (יוני 1942 - אוקטובר 1942)
* וסילי גורדוב (אוקטובר 1942 - מרץ 1944)
* וסילי קריוצ'נקין (אפריל 1944 - יולי 1944)
* סטפן מורוזוב (יולי 1944 - ספטמבר 1944)
* ויאצ'סלב צבטייב (אוקטובר 1944 - מאי 1945)

## קישורים חיצוניים
* הארמייה ה-33 באתר samsv 

33
33
דין קורט

**דין קורט** (באנגלית: **Dean Court**), הידוע כיום בשם **אצטדיון ויטליטי** (באנגלית: **Vitality Stadium**, למטרות פרסומיות) הוא אצטדיון כדורגל הממוקם בבורנמות', דורסט, הממלכה המאוחדת. האצטדיון מכיל 11,360 מקומות ישיבה, והוא מגרשה הביתי של קבוצת בורנמות', המשחקת באצטדיון מאז שנת 1910.

## היסטוריה
ב-1910 קיבל מועדון הכדורגל בורנמות' פיסת אדמה בעיר בורנמות', ממשפחת קופר-דין המקומית, אשר על שמה נקרא האצטדיון. בשטח אדמה זה היה בור חצץ, אתר בנייה בהכנה. האצטדיון היה אמור להבנות עד לתחילת עונת 1910/1911, אך כאשר לא קרה הדבר, שיחקה הקבוצה במגרש בפארק קינגס הסמוך. לבסוף, הושלמה בניית האצטדיון בדצמבר 1910. אולם, מתקני האצטדיון לא היו קיימים, והשחקנים נאלצו לשמש בבית מלון סמוך כחדר הלבשה. בסיום בנייתו של האצטדיון, הוא הכיל יציע ישיבה בודד, בן 300 מושבים. בשנת 1924 נרכשו אביזרים שנותרו מתערוכת האימפריה הבריטית, ועל ידיהם נבנה יציע בן 3,700 מקומות ישיבה.

ב-14 באפריל 1948 נרשם שיא הצופים במשחק של בורנמות' לאותה תקופה, כאשר 25,495 צופים ראו את הקבוצה מפסידה 1-0 לקווינס פארק ריינג'רס. ב-2 במרץ 1957 נרשם שיא הצופים באצטדיון, אשר עומד על כנו עד היום, על 28,799 צופים, במשחק של בורנמות' מול מנצ'סטר יונייטד, במסגרת גביע ה-FA. זמן קצר לאחר מכן רכשה הקבוצה שטח צמוד לאצטדיון, ותכננה להשתמש בו להרחבת יציעים קיימים, בניית יציע חדש ובניית מרכז פנאי. אולם, במהלך הבנייה אזל תקציב הקבוצה, ובשנת 1984 נהרסו המבנים אשר נבנו באופן חלקי, ובמקומם נבנו בתי מגורים. ב-4 במרץ 1986 נרשם שיא הצופים השלילי במשחק ליגה באצטדיון, אשר עמד על 1,873, בתיקו 2-2 מול לינקולן סיטי.

האצטדיון נבנה מחדש באופן מוחלט בשנת 2001, כאשר המגרש סובב ב-90 מעלות, ותחומי האצטדיון התרחקו משכונות המגורים הסמוכות. עם עיכוב השלמת בניית האצטדיון לעונת 2001/2002, שיחקה בורנמות' את 8 משחקי הליגה הראשונים באצטדיון בעיירה דורצ'סטר הסמוכה. עם פתיחתו מחדש של דין קורט ב-10 בנובמבר, במשחק מול רקסהאם, נחשף שמו החדש של האצטדיון, 'פיטנס פירסט', וזאת על שם ספונסר הקבוצה באותו הזמן. עם פתיחתו המחודשת, נבנו רק שלושה יציעים. היציע הדרומי נחנך לקראת סוף 2005, אך לא נבנה בשלמותו.

ב-24 בפברואר 2004 כבש בדין קורט', חלוץ בורנמות', ג'יימס הייטר, את השלושער המהיר בהיסטוריה של הפוטבול ליג, כאשר הבקיע שלוש פעמים בתוך 2 דקות ו-20 שניות, בניצחון 0-6 על רקסהאם. בדצמבר 2005 נמכר האצטדיון מידי הקבוצה לקבוצת הנכסים הלונדונית 'סטראקטדן'. במסגרת המכירה נחתם הסכם "מכור ושכור בחזרה", לפיו שכרה הקבוצה את האצטדיון בחוזה לטווח ארוך, לאחר המכירה.

ביולי 2011 שונה שם האצטדיון ל'סיוורוד', לאחר שזכויות שם האצטדיון נמכרו לחברת הרכבים סיוורד. בפברואר 2012 שונה שם האצטדיון ל'גולדסטנדס', עקב שינויים בחברת סיוורד. במהלך קיץ 2013 נבנה יציע בן 2,400 מקומות ישיבה, במקום הפנוי לבנייה באזור היציע הדרומי, וזאת כתוצאה מהעפלת הקבוצה לצ'מפיונשיפ.

ביולי 2017 אישרה בורנמות' כי היא מחפשת מיקום לבניית אצטדיון חדש, בסמוך לאצטדיונה הנוכחי.

מלבד משחקי כדורגל, משמש האצטדיון לאירוח קונצרטים ומופעים מוזיקליים, כאשר בין היתר, הופיע בו אלטון ג'ון בשנת 2006.

## קישורים חיצוניים

* אצטדיון דין קורט, באתר Stadium Guide
* היסטוריה של האצטדיון, באתר בורנמות'

קטגוריה:אצטדיוני כדורגל באנגליה
קטגוריה:בורנמות'
קטגוריה:בורנמות' (כדורגל)
ברוס פרנץ'

**ברוס פרנץ**' (באנגלית: **Bruce French**; 4 ביולי 1945 – 7 בפברואר 2025) היה שחקן קולנוע אמריקאי.

## ביוגרפיה
פרנץ' נולד בעיר ריינבק שבאיווה ולמד תיאטרון באוניברסיטת איווה.

הסרט הראשון שבו הופיע היה "Man on a Swing" מ-1974.

הוא שיחק את הכומר האב לוניגאן, בסדרה תשוקות של רשת NBC ששודרה עד 2008. הוא שיחק גם בסדרה העשירים בתור בעלה של נינה (מרגו מרטינדייל).

הוא קיבל את הפרס "Ovation Awards" בשנת 2010 על גילום דמותו של אנדרו קרוקר-האריס בהצגת התיאטרון "The Browning Version".

נפטר בלוס אנג'לס, קליפורניה ב-7 בפברואר 2025. הותיר אחריו אישה, הזמרת והשחקנית איילין בארנט.

## פילמוגרפיה נבחרת
* Man on a Swing - 1974
*השיבה הביתה - 1978. ד"ר לינקולן
*טיסה נעימה 2 - 1980. פקיד
*מיסטר אמא - 1983. דאגלאס
*קריסטין - 1983. מר סמית'
*להב משונן - 1985. ריצ'רד דאפין
*גברתי המאמן - 1986. מאייה
*רצח מוסמך - 1987. ברוס - סרט טלוויזיה
*הנשר השחור - 1988. האב ג'וזף בדליה
*מסע בין כוכבים: המרד - 1988. קצין בסונה
*פארק היורה 3 - 2001. כתב מדעי
*מר דידס - 2002. טייס מסוק
*משימה בלתי אפשרית 3 - 2006. שר
*ילד יפה - 2010. הארי

### טלוויזיה

* הנובוריצ'ים (2009-2008)

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת איווה
קטגוריה:אמריקאים שנולדו ב-1945
קטגוריה:אמריקאים שנפטרו ב-2025
ארמיית האוויר הראשונה

**ארמיית האוויר הראשונה** (ברוסית: **воздушная армия я-1**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה ב-10 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת החזית המערבית. היא השתתפה בכל המבצעים של החזית לרבות קרבות מגננה במהלך שנת 1942 ו-1943, מבצע קוטוזוב, מבצע בגרטיון ומבצע פרוסיה המזרחית. החל משנת 1943 בין יחידות הארמייה הייתה יחידה צרפתית נורמנדי-ניימן.

במהלך ימי המלחמה טייסי הארמייה ביצעו 290 אלף גיחות.

לאחר סיום מלחמת העולם השנייה, הארמייה הייתה ממוקמת בבסיסים שונים בשטח בלארוס הסובייטית. לאחר התפרקות ברית המועצות היא הייתה בסיס להקמת חיל האוויר של בלארוס.

## קישורים חיצוניים
*  ארמייה האוויר הראשונה באתר samsv 

אוויר
אוויר
קטגוריה:יחידות סובייטיות בקרב קורסק
הנה האיש

ממוזער|אקה הומו על פי הצייר האיטלקי שווייצרי צ'יזרי
[ממוזער|אקה הומו על פי [מיהאי מונקאצ'י]]
[ממוזער|אקה הומו על פי [טיציאן]]
[ממוזער|אקה הומו ב[תבליט בקתדרלת ורוצלב]]

**הנה האיש** (בלטינית: **Ecce homo**, **אקה הומו**), על פי הברית החדשה, הוא צמד המילים בו הציג פונטיוס פילאטוס את ישו בפני ראשי היהודים בירושלים.

על פי המסורת הנוצרית, לאחר הסעודה האחרונה, נעצר ישו בגת שמנים. הוא נחקר בפני הסנהדרין ולאחר מכן נשפט על ידי פונטיוס פילאטוס, באשמת התחזות למלך היהודים. בתום משפטו הוציא אותו פונטיוס אל הקהל, כשהוא כבול וזר קוצים לראשו, והציגו במילים "Ecce homo" כפי שמתואר בבשורה על פי יוחנן י"ט, 4 - 5:

בירושלים, קשת אקה הומו החוצה את רחוב ויה דולורוזה בצמוד למנזר האחיות ציון, היא, על פי המסורת הנוצרית, המקום בו אמר פילאטוס את המילים.

## באמנות

סצנת ההצגה של ישו הפכה למוטיב מרכזי באמנות נוצרית, כשהיצירות הקרויות "אקה הומו" מתארות את פונטיוס פילאטוס מציג את ישו המעונה והמצולק, כשהוא כבול בידיו וכתר קוצים על ראשו, בפני היהודים ומבקש מהם את ההחלטה האם לשחררו או להענישו. לרוב, הסצנה מציגה את ישו הכנוע לאחר עינויים, תיאור המודגש בהתלהמות הקהל היהודי.

## ראו גם
* הפסיון של ישו

## קישורים חיצוניים

* 

קטגוריה:הברית החדשה בתרבות ובאמנות
קטגוריה:ישו בתרבות ובאמנות
שרה דניאל מדיסון

**שרה דניאל מדיסון** (במקור **גולדברג**; באנגלית: **Sarah Danielle Madison**; 6 בספטמבר 1974 - 24 בספטמבר 2014) הייתה שחקנית קולנוע אמריקאית.

## ביוגרפיה
מדיסון נולדה בספטמבר 1974 בספרינגפילד שבאילינוי ולמדה בשיקגו ובמכללת אמהרסט במסצ'וסטס עד לסיום הלימודים ב-1996. לאחר מכן נסעה לצילומים במערב ארצות הברית.

היא החלה להופיע בשנת 2000 בסרט העצמאי "Ivans Xtc" בתור נאומי. לאחר שנה השתתפה בסרט המדע הבדיוני פארק היורה 3 בתור שירלי לוגן, עובדת בצוות החפירה לצד בילי ברנן (אלסנדרו ניבולה) ושיחקה בסרט הפשע יום אימונים מסוכן.

ב-2002 עד 2004 שיחקה בסדרה המשפט של איימי בתור ד"ר התר לאבונט וגם הופיעה בסדרה הרקיע השביעי בתור ד"ר שרה גלס למשך 5 עונות.

ב-2009 השתתפה בסדרה הרפואית האוס בתור אישה של חולה סופני. באותה שנה השתתפה בסדרה 90210 של רשת The CW בתור קולין סרקוסיאן. לאחר שנתיים השתתפה בסרט המדע הבדיוני "Pig".

## מותה
היא נפטרה בשנתה בביקור אצל משפחתה בדרום-מזרח ויסקונסין ב-24 בספטמבר 2014, 21 יום לאחר יום הולדתה ה-40.

## קישורים חיצוניים

* 

קטגוריה:אמריקאים ילידי אילינוי
קטגוריה:ספרינגפילד (אילינוי): אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי מכללת אמהרסט
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
קטגוריה:אמריקאיות שנפטרו ב-2014
קטגוריה:אמריקאים שנפטרו ב-2014
גארי ויקס

**גארי ויקס** (באנגלית: **Gary Weeks**; נולד ב-4 ביוני 1972) הוא שחקן קולנוע ומפיק קולנוע אמריקאי.

## ביוגרפיה
גארי ויקס נולד בויסבאדן שבמערב גרמניה, גדל בג'ורג'יה ולמד באוניברסיטת ג'ורג'יה.

## קריירה
הוא החל לשחק ב-1998 בסרט הספורט "Major League: Back to the Minors". בשנתיים שלאחר מכן שיחק בסרט "הילד" בתור בנו של רוס (ברוס ויליס). לאחר מכן השתתף במגוון סרטים קצרים.

ב-2013 שיחק בסרט הנעורים "לחיות את הרגע" בתור ג'ו ובסרט "חדשות בהפרעה" של אדם מקיי. בשנה לאחר מכן שיחק בסרט "יוצאים לסיבוב" בתור ד"ר קוואן.

בשנת 2015 הופיע בסרט המדע הבדיוני "עולם היורה" של קולין טרוורו בתור אבא לשלושה ילדים. באותה שנה השתתף בסרט "נאמנים" בתור אביה של פרפקסיה ובסרט הקומדיה-פעולה "בלשים בע"מ" בתור הפקיד מקמיליאן.

בשנת 2016 השתתף בסרט הדרמה של קלינט איסטווד "סאלי: נס על ההדסון", ובסרט הביוגרפי "מאחורי המספרים". שיחק גם בתור אדריאן מילר בסדרת הדרמה "גרינליף", שבהפקתה של אופרה וינפרי.

ב-2017 השתתף בסרט "מהיר ועצבני 8" בתור טייס, בסרט הדרמה "טופאק: כל העיניים עליי", וכן בסרט הלייב אקשן "ספיידרמן: השיבה הביתה" של ג'ון ווטס.

ב-2018 השתתף בסרט "רכבת 15:17 לפריז" של קלינט איסטווד ובסרט הפעולה "פרא", בתור קצין משטרה.

בשנת 2020 החל לגלם את דמותו של לוק מייבאנק בסדרה "חופים של סודות".

לאורך השנים הוא השתתף גם במספר גדול של סדרות טלוויזיה, ביניהן: תשוקות, 24, The O.C., המשרד, ורוניקה מארס, , המתים המהלכים, עוזרות בית נחושות וסוכן מחוק.

## קישורים חיצוניים
* 

קטגוריה:שחקני קולנוע וטלוויזיה אמריקאים
קטגוריה:מפיקי קולנוע אמריקאים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1972
בריאן קמפ

**בריאן פורטר קמפ** (באנגלית: **Brian Porter Kemp**; נולד ב-2 בנובמבר 1963) הוא פוליטיקאי ואיש עסקים אמריקאי המכהן כמושל ג'ורג'יה. מאז ראשית 2010 עד שלהי 2018 כיהן כמזכיר המדינה ה-27 של מדינת ג'ורג'יה.

קמפ היה המועמד הרפובליקני בבחירות למושלות ג'ורג'יה 2018. מתוקף תפקידו כמזכיר המדינה, הוא אחראי בנוסף על הליך ההצבעה בבחירות. מצב זה גרר ביקורות רבות וכונה "ניגוד עניינים ענק". ב-6 בנובמבר נבחר לתפקיד.

## ביוגרפיה
סבו של קמפ, ג'וליאן קוקס האב, היה חבר בבית המחוקקים של ג'ורג'יה. לאחר תום לימודיו הטרום-אקדמיים ב-1983, למד באוניברסיטת ג'ורג'יה, שם למד חקלאות כחוג ראשי.

קמפ שימש כחבר בסנאט של מדינת ג'ורג'יה בשנים 2003–2007 לאחר שהביס את הדמוקרט המכהן, דאג היינס. ב-2006 התמודד קמפ לנציב החקלאות של גיאורגיה. הוא סיים את הבחירות המקדימות במפלגה הרפובליקנית במקום השני, אך בבחירות הכלליות הובס בידי גארי בלאק. קמפ הכריז תחילה על כוונתו להתמודד לסנאט מטעם מחוז 47, כאשר ראלף הודגנס המכהן תכנן להתמודד אל בית הנבחרים של ארצות הברית מטעם מחוז הקונגרס העשירי של ג'ורג'יה. אך כאשר הודגנס נסוג מהמירוץ לבית הנבחרים והחליט להישאר בסנאט של ג'ורג'יה, ויתר קמפ על שאיפותיו אלו.

קמפ מונה על ידי מושל ג'ורג'יה, סאני פרדו, להחליף את מזכירת המדינה קרן הנדל, כאשר זו עזבה את משרד מזכיר המדינה בעקבות התמודדותה בבחירות המקדימות במפלגה הרפובליקנית לתפקיד מושל ג'ורג'יה. הוא נבחר מאוחר יותר לתפקיד במהלך שנת 2010 ונבחר מחדש ב-2014.

הפיקוח של קמפ על מערכת הבחירות ועל נתוני הבחירות כמזכיר המדינה עורר מחלוקת. ב-2015, משרדו של קמפ פרסם בשוגג את מספרי הביטוח הלאומי ותאריכי הלידה של מצביעים רשומים בג'ורג'יה. במהלך הבחירות בארצות הברית ב-2016, קמפ היה הגורם המדיני הרשמי אשר דחה את הסיוע המוצע של המחלקה לביטחון המולדת להגנה מפני התערבות רוסיה בבחירות. בנוסף על שערוריות אלו, קמפ עורר את חמתם של תומכי זכויות בחירה; מ-2012 עד 2018, ביטל המשרד של קמפ למעלה מ-1.4 מיליון רישומי בוחרים, ובמהלך הבחירות בארצות הברית ב-2018, בגלל פרשנות מחמירה של החוק, חסם קמפ למעלה מ-53,000 בקשות לרישום בוחרים, אשר כמעט 70% מהם מצביעים אפרו-אמריקאים.

ארגוני זכויות אדם ואזרח בג'ורג'יה תבעו את קמפ בעקבות השהיית הרשמת המצביעים, בנימוק שהוא מפר את חוק זכות ההצבעה ואת התיקון ה-14 לחוקת ארצות הברית, בין היתר. בעודו מתמודד למשרד המושל, קמפ הואשם באופן נרחב בדיכוי בוחרים. הוא הסיר את רישומיהם של למעלה לחצי מיליון מצביעים (המהווים 8% מהמצביעים הרשומים בג'ורג'יה) מתוך רשימות הבוחרים בתואנה שעברו דירה, אף שהם עדיין מתגוררים בכתובת בה נרשמו להצביע. ניתוח עצמאי של הבוחרים מצאה כי מתוך 534 אלף הבוחרים שנשללה זכותם להצביע, 334,134 עדיין התגוררו באותה הכתובת בה נרשמו. רק כ-41 אלף ממשוללי זכות ההצבעה אכן עזבו את המדינה.

בנובמבר 2018 נבחר למושל ג'ורג'יה לאחר שניצח את יריבתו הדמוקרטית סטייסי אברמס בפער של כשני אחוזים. הוא נכנס לתפקידו ב-14 בינואר 2019. בבחירות 2022 זכה שוב בתפקיד המושל, לאחר התמודדות נוספת מול אברמס.

## חיים אישיים
ב-1994 קמפ התחתן עם מרטי קמפ, בתו של פוליטיקאי עבר מגורג'יה, אותה הכיר במהלך לימודיהם באוניברסיטה. לזוג 3 בנות. מתגוררים באחוזת אביה של מרטי באת'נס.
## קישורים חיצוניים

* 
* 

## הערות שוליים

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי המדינה של ג'ורג'יה
קטגוריה:בוגרי אוניברסיטת ג'ורג'יה
קטגוריה:אמריקאים שנולדו ב-1963
אסלאם בנפאל

ממוזער|שמאל|200px|מסגד בקטמנדו

הקהילה האסלאמית בנפאל היא מזערית, ועל פי מפקד אוכלוסין שנערך ב-2011, עולה כי 4.4% מתושבי נפאל מגדירים את עצמם מוסלמים.

דת האסלאם הוצגה לראשונה בנפאל ככל הנראה על ידי מתיישבים מוסלמים הודים ומוסלמים פקיסטנים. מספר המוסלמים מהפלג האחמדי מונה קהילה קטנה עוד יותר.

## קישורים חיצוניים

## הערות שוליים

נפאל
קטגוריה:נפאל: דת
נפאל